کابل : اوغانستان اٹی بھلا یخ انا سوب آن 150 آن زیات بندغ زوال مسنو۔ درملکی خبر ایجنسی نا رد اٹ طالبان کمامدار آتا پاننگ ءِ کہ بھلا یخ آن اسہ ہفتہ اسے آن کم وخت اٹی زوال مروک آتا کچ دوکچ مسنے، طالبان کمامدار آتا رد اٹ مچ آ اوغانستان اٹی کم و وَد 70 ہزار مال ہم یخ آن کسکنو۔ میڈیا رپورٹ آتا رد اٹ اوغانستان اٹی لکھ آ بندغ آک کم اٹنگا انسانی وسیلہ غاتا کمک اٹ بھلا یخ انا مون اٹ سلوک ءُ۔ میڈیا رپورٹ آتا رد اٹ اوغانستان اٹی جنوری ٹی درجہ حرارت منفی 28 ڈگری سینٹی گریڈ اسکان ہنانے۔ حوال آتا رد اٹ نیاڑی ورکر آتیا رکھ آن پد کیہی این جی اوک اوغانستان اٹی تینا کاریم ءِ تورینو، وخ تاس کہ این جی او تا کارروائی تا سوب آن انسانی کمک نا فراوانی زہمی مسنے۔
(آن لائن)
